**OPIS STAVBY**

1. **ZÁKLADNÉ ÚDAJE CHARAKTERIZUJÚCE PREDMET ZÁKAZKY**

Zákazka pozostáva z výkonu stavebného dozoru rekonštrukcie (dobudovania) dvoch objektov Strednej odbornej školy Szakközépiskola v meste Tornaľa, ulica Šafáriková 56, katastrálne územie Tornaľa.

Prvá časť projektu je zameraná na rekonštrukciu a modernizáciu priestorov budovy SOŠ, zhromaždovacia plocha - chodník, oplotenie, prístrešok na bicykle, exteriérové fitness zariadenia, spevnená plocha - chodník.

Druhá časť projektu je zameraná na rekonštrukciu a modernizácia priestorov budovy bývalej MŠ, spevnenej plochy, oplotenia, vodovodnej prípojky, kanalizačnej prípojky.

Prvá časť projektu rieši rekonštrukciu a modernizáciu priestorov budovy a okolia SOŠ v meste Tornaľa, Šafáriková 56, katastrálne územie Tornaľa, parcelné čísla: 1869/17, 1869/37, 1869/40.

Predmetom projektu je:

1. **SO 01 Budova SOŠ**

Budova SOŠ sa nachádza na severnom konci zastavaného územia mesta Tornaľa. V okolí sa nachádzajú stavby prevažne výrobného charakteru a IBV. V súčasnosti je objekt dvojpodlažný s podkrovím, ktoré je nevyužívané. Tvarom je strecha sčasti valbová a sčasti sedlová.

Predmetom sú stavebné úpravy, ktoré zahŕňajú zateplenie obvodových konštrukcií objektu, prestavbu nevyužívaného podkrovia na učebne a príslušné zázemie a stavebné úpravy interiéru v niektorých existujúcich miestnostiach na 1.NP a 2.NP.

1. **SO 02 Zhromaždovacia plocha – chodník**

Predmetom je úprava existujúcej asfaltovej spevnenej plochy. Táto spevnená plocha nebude slúžiť pre statickú formu dopravy- projekt nerieši parkovanie.

1. **SO 03 Oplotenie**

Predmetom je rekonštrukcia oplotenia areálu Stredná odborná škola – Szakközépiskola Tornaľa.

1. **SO 04 Prístrešok na bicykle**

Predmetom je vybudovanie prístrešku na bicykle.

1. **SO 05 Exteriérové fitness zariadenia**

Predmetom je realizácia exteriérového cvičenia pred budovou SOŠ v Tornali, spolu s prístupovým chodníkom.

1. **06 Spevnená plocha – chodník**

Predmetom je rekonštrukcia existujúceho betónového chodníka pred vstupom do budovy školy a jeho rozšírenie z dôvodu prístupu k prístrešku na bicykle a prístupu imobilných k zdvíhacej plošine pri hlavnom vstupe.

V rámci druhej časti projektu sa rieši rekonštrukciu a modernizácia priestorov budovy bývalej MŠ a jej okolia v meste Tornaľa, Hurbanova 637/32, katastrálne územie Tornaľa, parcelné čísla: 1451, 1450, 2279.

Predmetom projektu je:

1. **SO 01 Budova bývalej MŠ**

Budova bývalej MŠ sa nachádza v území, ktoré je územným plánom definované ako plocha určená na bývanie a občiansku vybavenosť. V súčasnosti je objekt jednopodlažný, čiastočne podpivničený, s úrovňou čistej podlahy 1.NP 600 – 700 mm nad úrovňou okolitého terénu. Podkrovie valbovej strechy je nevyužívané.

Predmetom sú stavebné úpravy, ktorými bude odstránená strecha a strešná konštrukcia a nahradená väzníkovou konštrukciou na ktorej sa bude nachádzať vegetačná strecha. Prístavba bude odstránená. Betónová vyvýšená plocha pri hlavnom vstupe bude taktiež odstránená a nahradená novým schodiskom s plošinou pre imobilných. K budove budú pristavané prístrešky na východnej a severnej strane. Na objekte budú vymenené výplne otvorov a celá budova bude tepelne zaizolovaná.

1. **SO 02 Spevnené plochy**

Predmetom je doplnenie len spevnenej plochy na miestach, na ktorých dôjde k búraniu časti stavby.

1. **SO 03 Oplotenie**

Predmetom je znovu vybudovanie odstráneného oplotenia a brány na západnej hranici pozemku.

1. **IO 01 Vodovodná prípojka**

Predmetom je vybudovanie novej prípojky HDP-PE 100, D50 na rovnakej pozícii kde bola nevyhovujúca stará prípojka.

1. **IO 02.1 a IO 02.2 Kanalizačné prípojky**

Predmetom je vybudovanie dvoch nových betónových revíznych šácht DN 600

s pojazdnými poklopmi. Do týchto nových revíznych šácht bude zvedená nová splašková kanalizácia z objektu. Objekt bude využívať dve existujúce kanalizačné prípojky.